《沉香浦》
明代·张诩

天地有终穷，四大良假借。借问世间人，谁是长年者。

而况身外物，但积岂不化。珠玑等苓通，金璧齐土苴。

何物沉香微，一一令捐舍。惟馀沉香浦，清风千古射。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。